Predavanja 1. 

1. Od kojih sve veličina zavisi intenzitet, pravac i smer magnetske sile između dva provodnika sa vremenski konstantnim strujama različite jačine?

2. Dva tanka paralelna provodnika, sa vremenski konstantnim strujama jačine I, suprotnog smera, nalaze se na međusobnom rastojanju d. Skicirati način određivanja pravca i smera sile kojom strujni element prvog provodnika deluje na strujni element drugog provodnika.

3. Kakva je razlika između linija sila i linija polja, u slučaju električnog, odnosno magnetskog polja? Obrazložiti odgovor. 
4. Kako se definiše fluks vektora magnetske indukcije kroz otvorenu, a kako kroz zatvorenu površ.

5. Koliko iznosi fluks vektora magnetske indukcije kroz zatovrenu površ u obliku kupe?

Predavanja 2.

1. Da li magnetska sila, koja deluje na pokretnu naelektrisanu česticu u magnetskom polju, može da ubrza česticu? Obrazložiti odgovor.

2. Objasniti ukratko šta predstavlja Holova sonda.

3. Odredite za koliko se promeni intenzitet vektora magnetske indukcije na rastojanju 3rA i 6rA, od pravolinijskog provodnika kroz koji postoji električna struja intenziteta I0.
4. Koliko iznosi vektor magnetse indukcije van tankog torusa, na koji su postavljeni namotaji, kroz koje protiče električna struja intenziteta I? Obrazložiti odgovor.

5. Koliki iznosi magnetski fluks homogenog magnetskog polja, magnetske indukcije Bo, kroz polusferu poluprečnika R, postavljenu tako da joj je normala na otvor istog pravca i smera kao vektor B ? Koliki je taj fluks u slučaju kada se, umesto kroz polusferu, posmatra kroz sferu poluprečnika R?
Predavanja 3.

1. Šta se na mikroskopskom nivou dešava sa supstancom kada se nađe u vremenski konstantnom magnetskom polju? 

2. Objasniti ukratko šta predstavljaju elementarne Amperove struje? Zašto su nam one važe u procesu magnetizacije supstance?
3. Objasnite ukratko šta predstavlja pojam graničnih uslova? Kada se koristi granični uslov?

4. Objasniti ukratko šta predstavljaju Vajsovi domeni. Kod koji materijala su oni najizraženiji?

5. Skicirati tipičan oblik krive prvobitnog magnetisanja materijala linearnog u magnetskom smislu i obeležiti karakteristične tačke.

Predavanja 4.

1. Šta je remanentna indukcija, a šta koercitivno polje? Koja od ove dve veličine definiše da li se radi o magnetski tvrdim ili magnetski mekim materijalima? 

2. Objaniste ukratko pomoću kojih jednačina se rešavaju problemi sa magnetskim kolima?

3. Objasnite ukratko koji granični uslov se primenjuje kada je prisutan vazdušni procep u magnetskim kolima?

4. Objasnite ukratko šta predstavlja pojam krive razmagnetisanja feromagnetskog materijala? Skicirajte tipičan oblik ove krive.
5. Da li dolazi do pomeranja radne tačke u grani magneskog kola, ako u grani postoji i ako ne postoji vazdušni procep? Obrazložite odgovor.

Predavanja 5.

1. Objasnite ukratko šta predstavlja pojam elektromagnetske indukcije? U kojim situacijama se ona javlja?
2. Objasnite ukratko koliko iznosi vektor jačine indukovanog električnog polja u okolini pravolinijskog provodnika sa vremenski konstantnom električnom strujom, a koliko sa vremenski promenljivom električnom strujom?

3. Objasnite ukratko koja je najvažnija razlika između vremenski konstantog i vremenski promenljivog magnetskog polja, ako izuzmemo vremensku zavisnost.

4. Objasnite ukratko kakva je razlika između indukovanog električnog polja i indukovane elektromotorne sile? Koja se jedinica koristi za jednu, odnosno za drugu veličinu?
5. Skicirajte i objasnite ukratko šta predstavlja pojam Faradejevog točka u režimu rada generatora?
6. Objasnite ukratko princip rada generatora vemenski promenljivog, prostoperiodičnog napona.
Predavanja 6.

1. Objasnite ukratko da li napon između dve tačke zavisi od putanje integraljenja u vremenski promenljivom magnetskom polju? Obrazložite odgovor.
2. Objasnite ukratko šta predstavlja Lencovo pravilo? 
3. Kad kažemo da su dve konture magnetski spregnute?
4. Od čega zavisi sopstvena induktivnost neke konture i u kojim jedinicama se ona izražava? Na koji način se ona određuje?

5. Objasnite ukratko kako se određuje indukovana elektromotorna sila e2(t), u konturi C2, koja je magnetski spregnuta sa konturom C1, u kojoj postoji električna struja i1(t).

6. Međusobna induktivnost dve tanke žičane konture, C1 i C2, koje se nalaze u vazduhu, sa stru​jama jačine i1(t) = Im1 cos(ωt) i i2(t) = Im2 cos(ωt), iznosi L12. Izvesti izraz za elektromotornu silu e12(t), indukovanu u konturi C2.
7. Međusobna induktivnost dve tanke žičane konture, C1 i C2, koje se nalaze u vazduhu, sa strujama jačine i1(t) = Im1 cosωt i i2(t) = Im2 cosωt, je L12. Za koliko će se ta induktivnost promeniti, ako se amplituda jačine struje i1(t) poveća m puta, a učestanost smanji n puta? 
Predavanja 7.

1. Objasniti ukratko kako se u električnim šemama obeležavaju magnetski spregnuti kalemovi?
2. Objasniti ukratko šta predstavljaju vrtložne, odnosno vihorne struje? Kada i gde se one javljaju?

3. Objasnite ukratko kako se računa energija usamljene provodne konture, induktivnosti L?
4. Objasnite ukratko kako se računa energija utrošena na uspostavljanje magnetskog polja, kod feromagnetskih materijala?

5. Objasnite ukratko šta predstavljaju gubici usled histerezisa? Kako se oni računaju.

Predavanja 8.

1. Objasniti ukratko koja je osnovna razlika između vremenski konstantih i vremenski promenljivih signala (struje/napona)?

2. Objasnite ukratko šta predstavlja pojam “faznog pomeraja signala”? Skicirajte odgovarajući dijagram.
3. Skicirati talasni oblik vremenski promenljivog, prostoperiodičnog signala, koji ima fazni pomeraj od -π/3. Koliko iznosi srednja vrednost ovog signala?

4. Kakva veza postoji između maksimalne, srednje i efektivne vrednosti napona koji se u vremenu menja po prostoperiodičnom zakonu?
5. Kako glasi II Kirhofov zakon za električne mreže sa vremenski promenljivim strujama? Koliko jednačina je neophodno napisati po ovom zakonu?
Predavanja 9.

1. Objasnite ukratko šta predstavlja pojam “fazora prostoperiodičnog signala”?

2. Skicirajte fazorski dijagram napona i struje na paralelnoj vezi otpornika, kalema i kondenzatora. Koliko iznosi fazna razlika između napona i ulazne struje? 

3. Paralelna veza idealnih, linearnih pasivnih elemenata, otpornika, kondenzatora i kalema, je priključena na prostoperiodičan napon u(t) = Um cos (ωt - π/3) V. Skicirati fazorski dijagram napona i električne struje ove veze.

4. Skicirajte fazorski dijagram napona i električne struje na impedansi Z = (3 + j2) Ω. Koliko iznosi fazna razlika napona i struje?
5. Kog je karaktera rezultantna impedansa čitave grupe, nakon popravka faktora snage potrošača?

6. Nakon prilagođenja po snazi potrošača impedanse Zp, priključenog na realni kompleksni naponski generator elektromotorne sile E i unutrašnje impedanse Zg, objasnite ukratko kog karaktera je impedansa koju vidi naponski generator?

7. Elektromotor impedanse Zm = (5 + j10) Ω, priključen je na kompleksan napon U = (10 – j20) V. Odrediti sve snage elektromotora, kao i njegov faktor snage.
8. Merenjem na elektromotoru je ustanovljeno da se kroz njega, pri efektivnoj vrednosti prostoperiodičnog napona U = 220 V, uspostavlja struja efektivne jačine I = 4 A, a vatmetrom je izmerena snaga 528 W. Odrediti sve snage, kao i impedansu elektromotora.
9. Na pločici elektromotora pišu sledeći podaci: 1,76 kW, 220 V, 10 A. Odrediti kompleksnu, prividnu, aktivnu i reaktivnu snagu elektromotora, kao i njegovu impedansu.
Predavanja 10.

1. Kad nastaje rezonancija kod rednog rezonantnog kola i zašto nam je ona važna?
2. Skicirajte električno kolo i odgovarajući fazorski dijagram antirezonantnog kola.

3. Objasnite ukratko kako se u najopštijem slučaju određuju rezonantne, a kako antirezonanten učestanosti kola.

4. Objasnite ukratko kako se ponaša redna veza kalema i kondenzatora na frekvencijama f = 0 Hz, f = fr Hz, gde je fr rezonantna frekvencija i na f -> ∞.

5. Na prosto antirezonantno kolo priključen je naponski generator efektivne elektromotorne sile E i promenljive učestanosti. Odrediti električnu struju u ovom kolu, kada je frekvencija generatora f = 0 Hz, f = fa Hz, gde je fa antirezonantna frekvencija i f -> ∞.

6. Na prostoperiodični naponski generator, efektivne vrednosti Eg i unutrašnje otpornosti Rg, vezana je nepoznata impedansa Zx. Ustanovljeno je da se na tri različite frekvencije desi da je električna struje kroz generator jednaka nuli. Kako se nazivaju ove frekvencije i šta nam to govori o elementima koje sadrži nepoznata impedansa?
Predavanja 11.

1. Objasnite ukratko kako se određuje ulazna impedansa kola, u kom postoje spregnuti kalemovi.

2. Koliko iznosi ekvivalentna impedansa dva redno vezana kalema, kada su spregnuti i kada nisu?
3. U situaciji kada su dva kalema vezana redno, da li magnetska sprega utiče na njihovu ekvivalentnu impedansu? Objasniti ukratko odgovor.

4. Dva redno vezana kalem su magnetski spregnuta, pri čemu je sprega negativna. Da li ova sprega utiče na ekvivalentnu impedansu?
Predavanja 12.

1. Objasnite ukratko kako se generiše prostoperiodični signal, pomoću kvadratnog zavojka. Skicirati neophodne elemente.

2. Objasnite ukratko šta predstavlja pojam “simetrični trofazni sistemi”? Zašto su nam oni važni.
3. Koliko iznosi kompleksni zbir međufaznih napona u simetričnom trofaznom sistemu? Obrazložite odgovor.

4. U kojoj situaciji se može desiti da su linijska struja i fazni napon treće faze, simetričnog trofaznog sistema, u fazi? Obrazložite odgovor.
5. Na simetričnu trofaznu mrežu, priključen je simetrični trofazni prijemnik vezan u zvezdu, impedansi Zp = (10 – j10) Ω. Skicirati fazorski dijagram faznih napona i jačina struja na prijemniku.

6. Objasnite ukratko kako se meri aktivna snaga pomoću vatmetra, u simetričnom trofaznom sistemu. Skicirajte jedan mogući način povezivanja.
7. Objasnite ukratko šta prestavlja Aronov spoj, kod merenja ukupne snage potrošača u trofaznom simetričnom sistemu.
